cyanic-selkie/wikianc huggingface dataset:
தோக்கியோ கோபுரம்
தோக்கியோ கோபுரம் அல்லது டோக்கியோ கோபுரம் (Tokyo Tower (東京タワー) என்பது சப்பானின் மினடோ மாவட்டத்தில் அமைந்துள்ள தொடர்பாடல், அவதானிப்புக் கோபுரமாகும். 332.9 m உயரமுள்ள இது சப்பானில் இரண்டாவது உயரமான கட்டமைப்பாகும். பாரிசு நகரத்திலுள்ள ஈபெல் கோபுரம் போன்ற பின்னல் அமைப்புக் கோபுரக் கட்டமைப்புப் பாணியில் இக்கோபுரம் கட்டப்பட்டுள்ளது. வான் பாதுகாப்பு முறைக்கமைவாக வெள்ளை, செம்மஞ்சள் நிறங்களுடன் காணப்படுகிறது.
1958 இல் கட்டிமுடிக்கப்பட்ட இக்கோபுரத்தின் பிரதான வருவாய் மூலமாக உல்லாசப்பயணத்துறையும் அலைக்கம்பக் குத்தகையும் உள்ளன. இது திறக்கப்பட்டதிலிருந்து 15 மில்லியனுக்கும் அதிகமான மக்கள் இங்கு வருகை புரிந்துள்ளனர். அக்கோபுரத்தின் கீழாக நான்கு மாடிக் கட்டடம் அமைந்துள்ளது. அதில் நூதனசாலை, கடைகள், உணவு விடுதிகள் ஆகியன அமைக்கப்பட்டுள்ளன. விருந்தினர் இரு அவதானிப்பு மேல் தளங்களுக்குச் செல்ல முடியும். 150 m உயரத்தில் பிரதான இரண்டு மாடி வானிலை ஆய்வுக் கூடங்கள் உள்ளன. சிறியளவில் சிறப்பு வானிலை ஆய்வுக் கூடம் 249.6 m உயரத்தில் உள்ளது.
அலைக்கம்பத்திற்கான உதவிக் கட்டமைப்பாகக் கோபுரம் செயற்படுகிறது. 1961 இல் தொலைக்காட்சி ஒளிபரப்பு, வானொலி அலைக்கம்பம் என்பவற்றைக் கருத்தில் கொண்டே நிறுவப்பட்டது ஆயினும், தற்போது சப்பானிய ஊடகங்களான புஜி தொலைக்காட்சி, தோக்கியோ தொலைக்காட்சி போன்றவற்றின் ஒளிபரப்பை வெளியிடுவதற்காகப் பயன்படுத்தப்படுகிறது. 2011 இல் சப்பான் எண்மியத் தொலைக்காட்சி ஒளிபரப்புக்குத் திட்டமிட்ட போதிலும், அது முடியாமல் போய்விட்டது. ஆயினும், 332.9 m உயரமுள்ள தோக்கியோ கோபுரம் எண்மியத் தொலைக்காட்சிக்கு முற்றிலும் ஏற்றதாக இல்லை. மிக உயரமான எண்மிய ஒளிபரப்புக் கோபுரமான டோக்கியோ இசுக்கை றீ பெப்ரவரி 29, 2012 அன்று திறக்கப்பட்டது.
கட்டுமானம்
1953 அல் சப்பானின் பொது ஒளிபரப்பு நிலையம் ஆரம்பித்த பின் கன்டோ பிரதேசத்தில் பெரிய ஒளிபரப்புக் கோபுரத்திற்கான தேவை இருந்தது. தனியார் ஒளிபரப்பு நிறுவனங்கள் சப்பான் ஒளிபரப்புக் கூட்டுத்தாபனத்தின் கோபுரக் கட்டுமானத்தைத் தொடர்ந்து தங்கள் ஒளிபரப்பை அதில் இயக்கத் தொடங்கின. இந்தத் தகவல் தொடர்பு முக்கித்துவத்தினால் சப்பானிய அரசாங்கம் தோக்கியோவில் ஒளிபரப்புக் கோபுரங்கள் விரைவில் கட்டப்படும் என்ற நம்பிக்கைக்கு வழிவகுத்தது. பிராந்தியம் முழுவதற்குமான பாரிய ஒளிபரப்புக் கோபுரக் கட்டுமானமே தீர்வு என்ற முடிவுக்கு வரவேண்டியதாயிற்று. அத்துடன், 1950 களில் அந்நாட்டின் போருக்குப் பின்னான பொருளாதார உயர்வினால், சப்பான் ஒரு உலகப் பொருளாதார ஆற்றலைக் குறிப்பதாக ஒரு நினைவுச்சின்னம் தேடிச் செய்தது.
381 மீட்டகள் உயரமுடைய உலகின் உயரமான கட்டமைப்பாகவிருந்த எம்பயர் ஸ்டேட் கட்டிடத்தைவிட உயரமான கோபுரமாக உருவாக்க, கோபுரத்தின் சொந்தக்காரரான கிசாகிச்சி திட்டமிட்டிருந்தார். ஆயினும் நிதி, கட்டுமானப் பொருட்களின் பற்றாக்குறை என்பவற்றால் திட்டம் கைவிடப்பட்டது. கோபுர உயரம் கான்டொ பிராந்தியம் முழுவதற்கும் கிட்டத்தட்ட 150 km தொலைவில் உள்ள தொலைக்காட்சி நிலையங்களின் தொலைவுத் தேவைக்கு ஏற்ப தீர்மானிக்கப்பட்டது. புதிதாக முன்மொழியப்பட்ட கோபுரத்தை நிர்மாணிக்க சப்பானின் உயரமான கட்டட வடிவமைப்பாளர் தாச்சி நைடோ தெரிவு செய்யப்பட்டார். மேற்கத்தைய ஊக்கத்தினால் கவரப்பட்ட நைடோ, பிரான்சு நாட்டின் பாரிஸ் நகரில் உள்ள ஈபெல் கோபுரத்திற்கு ஏற்ப வடிவமைத்தார். நிக்கென் செக்கேய் நிறுவனத்தின் உதவியுடன், நைடோவின் வடிவமைப்பு நிலநடுக்கங்களையும், மணிக்கு 220 கி.மீ (140 mph) வேகமுள்ள சூறாவளியையும் எதிர் கொண்டு நிற்கிறது.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:சப்பானில் கோபுரங்கள்
சூப்பர் சிங்கர் ஜூனியர் 6
சூப்பர் சிங்கர் ஜூனியர் 6 என்பது அக்டோபர் 20, 2018 முதல் விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8 மணிக்கு ஒளிபரப்பான பாட்டு போட்டி நிகழ்ச்சியாகும். இந்த நிகழ்ச்சியை மா கா பா ஆனந்த் மற்றும் பிரியங்கா இணைத்து தொகுத்து வழங்குகின்றனர். இந்த பருவத்தின் நடுவர்களாக சித்ரா, சங்கர் மகாதேவன், எஸ். பி. பி. சரண் மற்றும் கல்பனா ராகவேந்தர் ஆவார்.
நிகழ்ச்சியின் முதல் அத்தியாயத்தில் நடிகை ஜோதிகா சிறப்பு விருந்தினராக காற்றின் மொழி படக்குழுவினருடன் பங்கேற்றார் என்பது குறிப்பிடத்தக்கது. இந்த நிகழ்ச்சியில் 6 வயதிலிருந்து 15 வயதிற்கு உட்பட்ட சிறுவர்கள் கலந்து கொண்டு அவர்களின் பாடல் திறமையை வெளிக்காட்ட வேண்டும். இந்த பாட்டு நிகழ்ச்சி 21 ஏப்ரல் 2019 அன்று 54 அத்தியாங்களுடன் நிறைவு பெற்றது.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் பாட்டு போட்டி தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள்
சுவிஸ் போஸ்ட்
சுவிஸ் போஸ்ட் (La Poste suisse, La Posta Svizzera, Die Schweizerische Post, La Posta Svizra) இது சுவிச்சர்லாந்து| நாட்டு தபால் சேவை ஆகும். மற்றும் இந்த நாட்டின் இரண்டாவது பெரிய நிறுவனம் இது ஆகும். இதன் தலைமையகம் பேர்ன் மாநிலத்தில் அமைந்துள்ளது. இந்த நிறுவனத்தின் மூலம் 2012ம் ஆண்டு 2.3 மில்லியன் கடிதங்கள் மற்றும் 111 மில்லியன் பொதிகளும் அனுப்பப்பட்டுள்ளது.
இணையதளங்கள்
பகுப்பு:சுவிட்சர்லாந்தில் தகவல் தொடர்புகள் பகுப்பு:தபால் நிலையங்கள்
தேசிய நீர்வழிச் சட்டம், 2016
தேசிய நீர்வழிச் சட்டம், 2016 இந்திய நாடாளுமன்றத்தால் ஏற்படுத்தப்பட்ட சட்டமாகும். 5 மே 2015 அன்று, கப்பல், சாலை போக்குவரத்து மற்றும் நெடுஞ்சாலைகள் அமைச்சர் நிதின் கட்காரியால் மக்களவையில் (இந்தியா) தாக்கல் செய்யப்பட்டது. இந்தச் சட்டம் 2016 ஏப்ரல் 12 இல் அமலுக்கு வந்தது.
வரலாறு
தேசிய நீர்வழங்கல் மசோதா, 2015, கப்பல் போக்குவரத்து, சாலை போக்குவரத்து மற்றும் நெடுஞ்சாலைகள் துறையின் அமைச்சர் நிதின் கட்காரியால்  மே 5, 2015 ஆம் ஆண்டில் மக்களவையில் (இந்தியா) தாக்கல் செய்யப்பட்டது. இது டிசம்பர் 21,2015 இல் மக்களவையில் நிறைவேற்றப்பட்டது. பின்பு மார்ச் 9,2016 இல் மாநிலங்களவையில் நிறைவேற்றப்பட்டது.
சான்றுகள்
__NEWSECTIONLINK__
பகுப்பு:இந்திய நாடாளுமன்றம் பகுப்பு:2016 இல் இயற்றப்பட்ட சட்டங்கள்
மாஞ்சோலை தொழிலாளர்கள் படுகொலை
மாஞ்சோலை தொழிலாளர்கள் படுகொலை (Manjolai labourers massacre) அல்லது தாமிரபரணி படுகொலை என்பது 1999 ஆம் ஆண்டு சூலை 23 அன்று ஊதிய உயர்வு கேட்டு திருநெல்வேலியில், மாஞ்சோலை தேயிலை தோட்ட தொழிலாளர்கள் நடத்திய பேரணியின் போது காவல் துறை நடத்திய தடியடியில் பதினேழு பேர் உயிரிழந்த சம்பவத்தைக் குறிக்கும்.
பின்னணி விவரம்
மாஞ்சோலை தேயிலைத் தோட்டத் தொழிலாளர்கள், தேயிலைத் தோட்டத் தொழிலாளர்களுக்கு நாள் ஒன்றுக்கு எழுபது ரூபாயிலிருந்து நூறு ரூபாய் கூலி உயர்வு, பெண்கள் பணியில் இருக்கும் போது மகப்பேறு காலங்களில் விடுப்பு, எட்டு மணி நேர வேலை, மேலும் முன்பு கைது செய்யப்பட்ட 652 தொழிலாளர்களின் விடுதலை ஆகிய கோரிக்கைகளை வலியுறுத்தி புதிய தமிழகம் கட்சித் தலைவர் கிருஷ்ணசாமி மற்றும் அதன் கூட்டணிக் கட்சிகளான த.மா.கா, இடது சாரிக் கட்சிகள், இசுலாமிய அமைப்பினர் தலைமையில் பேரணியாக சூலை 23, 1999 ஆம் ஆண்டு திருநெல்வேலி மாவட்ட ஆட்சித் தலைவர் அலுவலகம் சென்று மனு கொடுக்கப் பேரணியாக வந்தனர். வழி நடத்தி வந்த அரசியல் கட்சித் தலைவர்களை, மாவட்ட ஆட்சித் தலைவர் அலுவலகத்திற்குள் அனுமதிக்க காவல்துறை மறுத்தது. ஆகையால் காவல்துறைக்கும், மக்களுக்கும் மோதல் ஏற்படவே, காவல்துறை திடீரென தடியடி நடத்தியது. காவல்துறையின் தாக்குதலை எதிர்பாராத மக்கள் நிலை குலைந்து சிதறி ஓடினார்கள். தாக்குதல் நடைபெற்ற இடத்தில் ஒருபுறம் சுவர் எழுப்பப்பட்ட மாவட்ட ஆட்சித் தலைவர் அலுவலகம், மறுபுறம் தாமிரபரணி ஆறு. தப்பிக்க வழிதேடி பெருவாரியானோர் தாமிரபரணி ஆற்றுக்குள் குதித்து தப்பிக்க முயன்றதில் ஒன்றரை வயது குழந்தை விக்னேஷ் உட்பட பலதரப்பட்ட சாதி மதத்தைச் சேர்ந்த பதினேழு பேர் மரணமடைந்தனர். மேலும் அரசு அதிகாரிகள், மற்றும் பத்திரிகையாளர் உட்பட 500 பேருக்கும் மேல் இதில் காயமடைந்தார்கள்.
ஆவணப்படம்
ஒரு நதியின் மரணம் (Death of a River) என்னும் ஆவணப்படத்தை திருநெல்வேலி காஞ்சனை சினிமா இயக்கம் தயாரித்துள்ளது, ஆவணப்பட இயக்குநர் ஆர்.ஆர். சீனிவாசன் என்பவரால் இயக்கப்பட்டு 1999 ஆம் ஆண்டு வெளியானது. மேலும் சம்பவம் நடந்த காலகட்டங்களில் நிலா தொலைக்காட்சி எடுத்த காணொளிக்காட்சிகள் மற்றும் அன்றே வெளிவந்த தினமணி, தினமலர், நக்கீரன் இதழ், தினபூமி, கதிரவன், மாலை முரசு, ஆகிய ஊடகங்களின் புகைப்படங்களைக் கொண்டு இந்த ஆவணப்படம் தயாரிக்கப்பட்டுள்ளது. மேலும் இச்சம்பவத்தில் நேரடி தொடர்புடையவர்களின் நேர்காணலும் இதில் இடம் பெற்றுள்ளது.
வெளியிணைப்பு
பகுப்பு:மறியல் போராட்டங்கள் பகுப்பு:1999 நிகழ்வுகள் பகுப்பு:திருநெல்வேலி மாவட்டம் பகுப்பு:தமிழ்நாட்டு வரலாறு (1947- தற்போதுவரை) பகுப்பு:இந்தியாவில் படுகொலைகள் பகுப்பு:தமிழ்நாட்டில் தலித்துகளுக்கு எதிரான வன்முறை பகுப்பு:தலித்தியல்
உயிரணுக்களில் கதிர்வீச்சின் தாக்கம்
உயிரணுக்களில் கதிர்வீச்சின் தாக்கம் (Interaction of radiation on cell ) என்பதனை இரு வகையாகப் பிரித்துப் பார்க்கலாம்.
1 நேரடி தாக்கம் (Direction action) 2 மறைமுகத் தாக்கம் ( Indirection action)
நேரடித் தாக்கத்தில் கதிர்வீச்சானது உயிரணுக்களில் முக்கிய கதிர் உணர்திறன் மிக்க அணுக்களிலோ அல்லது மூலக்கூறுகளிலோ மோதி அவைகளில் மாற்றத்தினை ஏற்படுத்துகிறது. அங்கு உயிரணுக்கள் கதிர்வீச்சீலிருந்து ஆற்றலை நேரடியாக ஏற்றுக் கொள்கின்றன. வேறுவகையில் கூறுவதானால் ,உணர்திறன் மிக்க பருமனளவு செயலற்ற நிலைக்கு மாற இந்த பருமனிலேயே ஆற்றல் ஏற்கப்படுகிறது.
நேரடி விளைவு, இலக்குக் கோட்பாட்டின் அடிப்படையில் விளக்கப்படுகிறது. இங்கு உணர்திறன் மிக்க பருமனளவு இலக்கு எனப்படுகிறது.மோதப்பட்டின் விளைவாக அயனியாக்கம் நிகழ்வது மோதல் எனப்படுகிறது. ஒரே மோதலில் உயிரணுக்கள் செயலிழக்கும் போது ,மீதி உயிர்த்திருக்கும் உயிரணுக்கள் (Surviving fration of cells ) எக்சுபொணன்சியல் விதிக்கட்பட்டு இருக்கும்.
மறைமுகத் தாக்கத்தின் போது உணர்திறன் மிக்க பருமனளவு மற்றொரு பருமனிலிருந்து ஆற்றலைப் பெற்று செயலிழக்கிறது.இந்த இரண்டாவது பருமனளவு நேரடி மோதல் காரணமாக கதிர் வீச்சிலிருந்து ஆற்றலைப் பெற்றிருக்கிறது.
நேரடி தாக்கத்தில் எந்த பருமனளவு செயலிழக்கிறதோ,அது கதிர் வீச்சிலிருந்து நேரடியாக பெறுகிறது. ஆனால் மறைமுகத் தாக்கலில் நேரடியாக அந்த பருமனளவு ஆற்றலை கதிர் வீச்சிலிருந்து பெறுவதில்லை.
மனித உடலில் திசுக்கள் 80 % வரையில் நீரால் ஆனது. இதன் காரணமாக கதிர்வீச்சின் போது அதிக ஆற்றல், முதலில் நீரிலேயே உறைகிறது அல்லது ஏற்கப்படுகிறது. மற்ற பகுதியில் வெகு குறைவாகவே ஏற்கப்படுகிறது. நீர்மூலக்கூறுகள் செயலூக்கம் பெற்று (Activated ) அதன் காரணமாக, அதனை அடுத்துள்ள மற்ற மூலக்கூறுகளுடன்  வினைப்படுகின்றன. இதுவே மறைமுகத் தாக்கம் எனப்படுகிறது. செயலூக்கம் நீர்(Activated water ) எனப்படும். எப்போது நீர் மூலக்கூறுகள் கதிர்வீச்சிற்கு ஆட்படுகின்றனவோ அப்போது அயனியாக்கம் கீழ் கண்டவாறு நிகழும்.
H2 O --radiation--- H2O+ + e-,
இந்த எலக்ட்ரான் மற்றொரு சாதாரண நீர் மூலக்கூற்றினால் ஏற்கப்பட்டு ஓர் எதிர் அயனியாக மாறும்.அதாவது,
H2O + e-- H2O-,
இவ்வாறு அயனி இணை கிடைக்கப் பொறுகிறது. இவை நிலையானவை அல்ல. உடனேயே அவை பிரிந்து விடுகின்றன..
H2O+ H+ + HO0.
H2O- H0 + HO-. இந்த வினைகள் காரணமாக இரு தனி செயலூக்கமுடைய ராடிக்கல்கள் கிடைக்கின்றன. அவைகள் H0 & HO0.மற்றவை நிலையானவைகளாகும். தனித்த ராடிகலிலில், தனித்த எலக்ட்ரான் உள்ளது. அது செயலூக்கமுடையது.இதுபோன்ற வைகளின் வாணாள் சில மைக்ரோ விநாடியே ஆகும். இந்த நேரத்தில் அருகிலுள்ள கரிம்ப் பொருட்களைத் தாக்குகின்றன. இதனால் நிலையான அமைப்பினைப் பொறுகின்றன.
H0 +OH0 H2O
H0 + H0 H2,
OH0 + OH0 ---H2O2 ,
இரட்டை ஆக்சிஜன் ராடிகல் ,அதிக ஆக்சிஜன் உள்ளபோது பெறப்படுகிறது. இப்படிப் பட்ட வினைகளே உயிரியல் விளைவாக வெளிப்படுகின்றன.
பிஎ.ஆர்.சி. குறிப்புகள்( BARC notes)
பகுப்பு:கதிர் உயிரியல்
ரெட்டை வால் குருவி
ரெட்டை வால் குருவி (Rettai Vaal Kuruvi) என்பது 1987 ஆம் ஆண்டில் வெளி வந்த தமிழ்த் திரைப்படம் ஆகும். பாலு மகேந்திரா இயக்கிய இந்தப் படத்தில் மோகன், ராதிகா சரத்குமார், அர்ச்சனா (நடிகை), வி. கே. ராமசாமி முதலியோர் நடித்தார்கள். மிக்கி அண்ட் மாவுட் என்ற ஆலிவுட் திரைப்படத்தின் தமிழ் வடிவம் ஆகும்.
இளையராஜா இப்படத்திற்கு இசை அமைத்துள்ளார்.
சீமா ராவ்
சீமா ராவ் என்பவர்  அதிசயப் பெண் ஆவார். இந்தியாவின் பெண் கமாண்டோ பயிற்சியாளர். 15 ஆயிரத்திற்கும் மேல் கமாண்டோ படை வீரர்களுக்குப் பயிற்சி கொடுத்துள்ளார். இப்பணியில் இவருடைய கணவர் மேஜர் தீபக் ராவ் பங்களிப்புச் செய்கிறார். மேலும் சீமா ராவ் 7ஆவது டிகிரி கருப்பு பட்டை பெற்றவர். உலக அமைதிக்கான விருதும் பெற்றவர்.
ரெட்டை வால் குருவி
நடிகர்கள்
மோகன் (கோபி), அர்ச்சனா (துளசி), ராதிகா (ராதா), வி. கே. ராமசாமி ( எஸ். மார்கபந்து), தேங்காய் சீனிவாசன் (வாசன், துளசியின் தந்தை), செந்தாமரை (துளசியின் மாமா), இளையராஜா.
சீமா ராவ்
பிறப்பும் படிப்பும்
ரமாகாண்ட் சினரி என்ற பேராசிரியர் இவருடைய தந்தை ஆவார். சீமா ராவ் மரபுவழி மருத்துவம் பயின்று மருத்துவர் தகுதி பெற்றார். இவர் மேலும் இடர் மேலாண்மையில் எம்பிஏ பட்டம் பெற்றார்.
ரெட்டை வால் குருவி
கதைச்சுருக்கம்
மதராசில் உள்ள நேஷனல் டி.வி. நிலையத்தில் பணி புரிந்து வருகிறான் கோபி (மோகன் (நடிகர்)). கோபியின் நெருங்கிய தோழர் மார்கபந்து (வி. கே. ராமசாமி) ஆவார். கோபியின் அத்தை மகளான துளசியை (அர்ச்சனா (நடிகை)) மணந்திருந்தான். அப்போது, பிரபல பாடகி ராதாவை சந்திக்க நேரிடுகிறது. அவர்களது பழக்கம் நெருக்கமாகி, இருவரும் விரும்பத் துவங்கினர்.
சீமா ராவ்
சாதனைகள்
இந்திய வான் படை பயிற்சியில் வானத்தில் குட்டிக் கரணம் போட்டு சாகசம் செய்தார். துப்பாக்கி சுடுவதில் வல்லவராகவும், மலை யேறுவதில் திறம் கொண்டவராகவும் மெய்ப்பித்துக் காட்டினார். மற்போர் வீரர் என்னும் தகுதியையும் பெற்றார். உலக அழகி மிஸ் இந்தியா என்ற போட்டியிலும் கலந்து கொண்டார். புரூஸ் லீ  உருவாக்கிய ஜீத் குணே டோ என்ற மற் பயிற்சிக் கலையிலும் வல்லவராகத் திகழ்கிறார்.
நூலாசிரியராக
சீமா ராவ் பாதுகாப்புப் பயிற்சிகள் குறித்த ஒரு கலைக்களஞ்சியத்தை எழுதித் தொகுத்துள்ளார். இந்தத் தொகுப்பு சுவாட், இன்டர்போல் எப். பி.ஐ ஆகிய அமைப்புகளால் பரிந்துரைக்கப் பட்டுள்ளது. இந்நூல் மட்டுமல்லாமல் உலகப் பயங்கரவாதம் பற்றியும் வெற்றிகள் அடைவது குறித்தும் போரில் சண்டையிடுவது, மற்போர் செய்வது ஆகியன தொடர்பான நூல்களும் எழுதியுள்ளார்.
விருதுகளும் பாராட்டுகளும்
உலக அமைதி விருது, அமெரிக்க அரசுத் தலைவரின் தன்னார்வலர் சேவை விருது, மலேசியா விருது முதலிய விருதுகளைப் பெற்றுள்ளார். இவை மட்டுமல்லாமல் இந்தியா டுடே,  பெமினா, நியூ உமன், சொசைட்டி போன்ற இதழ்கள் சீமா ராவின் அருஞ்செயல்களைப் பாராட்டிக் கட்டுரைகள் எழுதின.
ரெட்டை வால் குருவி
வெளி இணைப்புகள்
^ Rettai Vaal Kuruvi, IMDb, retrieved 2008-11-17
சீமா ராவ்
மேற்கோள்
பகுப்பு:இந்தியப் படை வீரர்கள் பகுப்பு:வாழும் நபர்கள்
ரெட்டை வால் குருவி
வெளி இணைப்புகள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பாலு மகேந்திரா இயக்கிய தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:ராதிகா நடித்த திரைப்படங்கள்
வானம்பாடிகள் இசை போட்டி நிகழ்ச்சி
வானம்பாடிகள் இசை போட்டி நிகழ்ச்சி என்பது பிரான்ஸிலே நடைபெறும் ஒரு தமிழ் பாடல் போட்டி நிகழ்ச்சியாகும். இதில் ஐரோப்பிய நாடுகளில் வாழும் தமிழ் பிள்ளைகள் கலந்துகொண்டு, போட்டியிட்டு வருகின்றனர். ஆண்டுக்கு ஒருமுறை நடைபெறும் இந்தப் போட்டி, 2011 ம் ஆண்டு தொடங்கப்பட்டது. புலம்பெயர் நாடுகளில், பிறந்துவளரும் குழந்தைகள், தமிழ்மொழியோடு சேர்த்து, தமிழ் இசையிலும் சிறந்து விளங்கவேண்டும் என்பதற்காகவே இந்தப் போட்டி நடத்தப்படுகிறது. பல்வேறு அகவைப் பிரிவுகளில் நடைபெறும் இந்தப் போட்டியில் பலநூறுபேர் கலந்துகொண்டு, தங்கள் திறமைகளை வெளிப்படுத்திவருகிறார்கள். தெரிவுச் சுற்று, கலையகச் சுற்று, இறுதிப் போட்டி என பல்வேறு பிரிவுகளாக போட்டிகள் நடைபெறுகின்றன.
பகுப்பு:பிரான்சியத் தமிழர்
சியால்கோட்
பண்டைய வரலாறு
பண்டைய வரலாற்றில் சியால்கோட், மௌரியப் பேரரசு, இந்தோ சிதியன் பேரரசு, குசான் பேரரசு, குப்தப் பேரரசு, ஹர்ஷவர்தனர் மற்றும் கனிஷ்கர் பேரரசில் ஒரு பகுதியாக விளங்கியது.
மத்தியகால வரலாறு
சியால்கோட், கி பி 1185இல் கோரி முகமது, பஞ்சாப் பகுதியின் சியால்கோட்டை கைப்பற்றினார். பின்னர் மொகலாயப் பேரரசின் ஒரு பகுதியாக விளங்கியது.
மொகலாயப் பேரசின் இறுதி கட்டத்தில், பேரரசின் வடமேற்கு பகுதியில் இருந்த சியால்கோட், சுவத் மாவட்டம், முல்தான், ஆப்கானித்தான் பஷ்தூன் மற்றும் குவட்டா இனமக்களின் கட்டுப்பாட்டில் சென்றது. 1748ஆம் ஆண்டில் சியால்கோட், சம்பாரியல், பஸ்ரூர் மற்றும் தஸ்கா ஆகிய நான்கு மாவட்டங்களை ஆப்கானிய துராணிப் பேரரசர், அகமது ஷா துரானி என்பவர் ஆப்கானித்தானுடன் இணைத்துக் கொண்டார். 1751இல் லாகூர் பகுதியை சுற்றியுள்ள மாவட்டங்களை ஆட்சி செய்து கொண்டிருந்த அகமது ஷா துராணியின் மகன் தைமூரிடமிருந்து, சீக்கிய பேரரசர் ரஞ்சித் சிங் சியால்கோட் பகுதியை கைப்பற்றினார். ஆங்கிலேய-சீக்கியப் போரில், சியால்கோட்டை, சீக்கியப் பேரரசிடமிருந்து கிழக்கிந்திய கம்பெனியர் கைப்பற்றினர். சிப்பாய்க் கிளர்ச்சிக்குப் பின்னர் 1858இல் சியால்கோட் பிரித்தானியாவின் இந்தியப் பேரரசு கையில் சென்றது.
நவீன வரலாற்றில்
இந்திய-பாகிஸ்தான் பிரிவினைக்குப் பின்னர் சியால்கோட் பாகிஸ்தான் ஆளுகையில் சென்றது. சியால்கோட் பகுதியில் இருந்த இந்து மற்றும் சீக்கியர்கள் இந்தியாவிற்கு புலம் பெயர்ந்தனர். இந்தியாவின் பஞ்சாப் பகுதியில் இருந்த இசுலாமியர் சியால்கோட் போன்ற பாகிஸ்தான் பகுதிகளுக்குச் சென்றனர்.
இந்திய-பாகிஸ்தான் போரின் போது, பாகிஸ்தானிய இராணுவம் சியால்கோட்டை தக்க வைத்துக் கொண்டது.
பொருளாதரம் & தொழில்
உலகில் உற்பத்தி செய்யப்படும் கால்பந்துகளில் 70% சியால்கோட்டில் தயாரிக்கப்படுகிறது. சியால்கோட்டில் ஆண்டிற்கு 40 முதல் 60 மில்லியன் கால்பந்துகள் கைகளால் தயாரிக்கப்படுகிறது. கையால் தைக்கப்படும் கால்பந்து தொழிற்சாலைகள் சியால்கோட்டில் அதிகம் உள்ளன. 2014 உலகக்கோப்பை காற்பந்து போட்டியில் பயன்படுத்தப்பட்ட கால்பந்துகள் சியால்கோட்டில் தயாரிக்கப்பட்டவையாகும்.
தோல் பதனிடும் தொழிற்சாலைகள் மற்றும் மருத்துவமனையில் அறுவை சிகிச்சைக்காக பயன்படுத்தப்படும் கருவிகள் தயாரிக்கும் தொழிற்சாலைகள் சியால்கோட்டில் உள்ளன.
பிரித்தானிய இந்திய ஆட்சியின் போது சியால்கோட்டில் குழல் இசை பை கருவிகள் தயாரிக்கும் தொழிற்சாலைகள் தொடங்கப்பட்டது. தற்போது 20 குழல் இசை கருவி தொழிற்சாலைகள் உள்ளது.
கல்வி
லாகூர் மேலாண்மை மற்றும் தொழில்நுட்ப பல்கலைக்கழகம், குஜராத் பல்கலைக்கழகம், பாத்திமா ஜின்னா மகளிர் பல்கலைக்கழகங்கள், சியால்கோட்டில் ஒரு வளாகத்தை வைத்துள்ளது. மேலும் சியால்கோட்டில், எட்டு மகளிர் பட்டப் படிப்பு கல்லூரிகளும், எட்டு வணிக பட்டப் படிப்பு கல்லூரிகளும், ஒரு மருத்துவக் கல்லூரியும், ஒரு ஹோமியோபதி கல்லூரியும், ஒரு செவிலியர் பயிற்சிக் கல்லூரியும், ஒரு சட்டக் கல்லூரியும், பல்நோக்கு தொழில்நுட்ப பயிற்சிப் பள்ளியும், 250 மேனிலைப் பள்ளிகளும் கொண்டுள்ளது.
பேருந்து வசதிகள்
பெரும் தலைநெடுஞ்சாலை மற்றும் தேசிய நெடுஞ்சாலை எண் 5, சியால்கோட் நகரம், பாகிஸ்தானின் மற்ற அனைத்து நகரங்களையும் பேருந்துகளால் இணைக்கப்பட்டுள்ளது.
விமான சேவைகள்
சியால்கோட் நகரத்திலிருந்து 14 கி மீ தொலைவில் உள்ள சியால்கோட் பன்னாட்டு விமான நிலையம், மத்திய கிழக்கு நாடுகளை இணைக்கிறது.
காலநிலை
சியால்கோட் நகரம், இளவேனிற் காலம், முதுவேனிற்காலம், குளிர்காலம், மழைக் காலம் என நான்கு பருவ காலங்கள் கொண்டது.
வெளி இணைப்புகள்
பகுப்பு:பாகிஸ்தான் நகரங்கள் பகுப்பு:பஞ்சாப் (பாகிஸ்தான்) பகுப்பு:ஆசிய மாதக் கட்டுரைகள் நவம்பர் 2015
ஹெகெட்டோரிடீஸ்
குறிப்புகள்
பகுப்பு:பண்டைய கிரேக்க நபர்கள்
மந்தை
மந்தை (Herding) என்பது, நான்கைந்துக்கும் மேற்பட்ட கால்நடைகள் அல்லது விலங்குகள் ஒன்றுபட்ட கூட்டம்,(herd) மற்றும் திரளும் குழுக்கள் மந்தை எனப்படுகிறது. விலங்கினங்கள் தனது இனத்தை பராமரிக்கவும், பாதுகாக்கவும், மேய்ச்சல் மற்றும் நீர்நிலைகள் தேடவும் ஒன்றிரண்டு விலங்கின் தலைமையில் மற்ற விலங்குகள், கால்நடைகள் ஒன்றிணைந்து ஒரு பகுதியிலிருந்து மற்றொரு பகுதிக்குக் கூட்டமாக புலம் பெயர்வதையே மந்தை என்கிறோம்.
குலாம் முஹைதீன்
'''எம். குலாம் முஹைதீன்'''(M. Gulam Mohideen) ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு திண்டுக்கல் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.
பிறப்பு
ஜூலை 1918 ஆம் ஆண்டு பெரும் நிலச்சுவான்தாரான முஹம்மது மீரா இராவுத்தருக்கு மகனாக அப்போதைய மதுரை மாவட்டமும், தற்போதைய தேனி மாவட்டம் உத்தமபாளையத்தில் பிறந்தார்.
கல்வி
மதுரை அமெரிக்கன் கல்லூரியில் கல்வி பயின்றார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:2ஆவது மக்களவை உறுப்பினர்கள் பகுப்பு:தேனி மாவட்ட நபர்கள் பகுப்பு:இந்திய முஸ்லிம்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய ஒன்றிய முசுலிம் லீக் அரசியல்வாதிகள் பகுப்பு:1918 பிறப்புகள்
ஸ்ரீ விஷ்ணு தசாவதாரம்
ஸ்ரீ விஷ்ணு தசாவதாரம் என்பது தமிழ் மற்றும் கன்னடம் மொழிகளில் தயாரிக்கப்பட்ட தொன்மவியல் தொலைக்காட்சி தொடர் ஆகும். இந்த தொடர் தமிழ் மொழியில் அக்டோபர் 22, 2018 முதல் திங்கள் முதல் வெள்ளி வரை இரவு 7:30 மணிக்கு ஜீ தமிழ் தொலைக்காட்சியிலும், கன்னடம் மொழியில் அக்டோபர் 15, 2018 முதல் திங்கள் முதல் வெள்ளி வரை இரவு 7 மணிக்கு ஜீ கன்னடம் தொலைக்காட்சியிலும் ஒளிபரப்பானது. இது மும்மூர்த்திகளில் ஒருவரான விஷ்ணுவின் தொன்மத்தை அடிப்படையாகக் கொண்டதாகும்.
ஜீ கன்னடம் தொலைக்காட்சியில் பிப்ரவரி 2, 2019 அன்று 85 ஆத்தியாங்களுடன் நிறைவு பெற்றது. ஜீ தமிழ் தொலைக்காட்சியில் பிப்ரவரி 23, 2019 அன்று 84 ஆத்தியாங்களுடன் நிறைவு பெற்றது.
கதைச் சுருக்கம்
இந்த தொடர் இந்து சமயத்தின் முக்கியமான கடவுள்களில் ஒருவரும் வைணவ சமயத்தின் முழுமுதற் கடவுளும் ஆன மும்மூர்த்திகளில் ஒருவரான விஷ்ணுவின் 10 அவதாரங்களையும் மற்றும் அவரது மனைவி லட்சுமி தேவியுடனான காதலைப்பற்றியும் விளக்குகின்றது.
நடிகர்களின் தேர்வு
இது ஒரு இரு மொழித் தொடர் என்றாலும் இந்த தொடரில் நடிக்கும் நடிகர்கள் அனைவரும் கன்னட தொலைக்காட்சி நடிகர்கள் ஆவார். இந்த தொடரில் கடவுள் விஷ்ணு கதாபாத்திரத்தில் 'அமித் கஷாப்' என்ற புதுமுக நடிகர் நடிக்கின்றார் இவருக்கு ஜோடியாக லட்சுமி தேவி என்ற காதாபாத்திரத்தில் நிஷா என்பவர் நடிக்கின்றார்.
வெளி இணைப்புகள்
பகுப்பு:ஜீ கன்னட தொலைக்காட்சி நிகழ்ச்சிகள் பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:கன்னட மொழித் தொலைக்காட்சி நிகழ்ச்சிகள் பகுப்பு:தமிழ் புராண தொலைக்காட்சி நாடகங்கள் பகுப்பு:இந்து தொன்மவியல் தொலைக்காட்சி தொடர்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
இலதா சாளுக்கியர்கள்
வரலாறு
வம்சத்தின் முதல் ஆட்சியாளரான பாரப்பன், மேலைச் சாளுக்கிய மன்னர் இரண்டாம் தைலப்பனின் தளபதியாக அடையாளம் காணப்படுகிறார். அவர் தைலப்பனால் இலதா பிராந்தியத்தின் ஆளுநராக ஆக்கப்பட்டிருக்கலாம். மெருதுங்காவின் 'பிரபந்த-சிந்தாமணியின்'படி, பாரப்பனும் சபடலக்சத்தின் ஆட்சியாளரும் ( சாகமான மன்னர் இரண்டாம் விக்ரஹராஜா ) கூட்டாகச் சேர்ந்து ஒரு முறை குசராத்தைத் தாக்கினர். குசராத்தின் சோலங்கி மன்னன் மூலராஜா, சபடலக்ச ஆட்சியாளரிடம் பாரப்பனைக் கையாளும் வரை அவரைத் தாக்க வேண்டாம் என்று கேட்டுக் கொண்டார். பின்னர் அவர் பாரப்பனை தோற்கடித்தார். இது சபடலக்ச மன்னரை குசராத்தில் இருந்து தப்பி ஓட தூண்டியது. மெருதுங்கா குசராத்தைச் சேர்ந்தவர் என்பதால், இந்தக் கணக்கு பாரபட்சமாக இருக்கலாம். விக்ரஹராஜா மூலராஜாவைத் தோற்கடித்து, பரூச் வரை அணிவகுத்துச் சென்றார். அங்கு அவர் தனது குல தெய்வமான ஆஷாபுர மாதாவிற்கு அர்ப்பணிக்கப்பட்ட ஒரு கோவிலைக் கட்டினார் என்று சாகமான வரலாற்றாசிரியர்கள் கூறுகின்றனர். ஒரு கோட்பாட்டின் படி, இரண்டாம் விக்ரஹராஜா பாரப்பனுடன் கூட்டணி வைத்து, சுதந்திரம் அடைய அவருக்கு உதவினார்.
ஹேமச்சந்திரனின் 'திவ்யாஷ்ரயா காவ்யத்தின்'படி, மூலராஜாவின் மகன் சாமுண்டராஜா இலதா மீது படையெடுத்து பாரப்பனைக் கொன்றார். பாரப்பனின் மகன் கோகி-ராஜா இலதா பிராந்தியத்தில் குடும்ப ஆட்சியை மீட்டெடுத்திருக்கலாம். ஆனால், பொ.ச.1074 சோலங்கியர்களால் வம்சம் அழிக்கப்பட்டதாகத் தெரிகிறது.
கல்வெட்டுகள்
940 சாலிவாகன ஆண்டு (1018 பொ.ச.) தேதியிட்ட கீர்த்திராஜாவின் செப்புத்தகடு கல்வெட்டு சூரத்தில் கண்டுபிடிக்கப்பட்டது. இது அவரது முன்னோர்களுக்கு கோகி, பாரப்பன் மற்றும் நிம்பர்கன் என்று பெயரிடுகிறது.
972 சா. ஆ (1050 பொ.ச. எக்லகரே மற்றும் 1051 பொ.ச சூரத்து) தேதியிட்ட திரிலோச்சனா-பாலனின் இரண்டு செப்புத் தகடு கல்வெட்டுகளும் கண்டுபிடிக்கப்பட்டுள்ளன. இந்த கல்வெட்டுகள் சாளுக்கியர்களின் புராண தோற்றம் பற்றிய கணக்கை வழங்குகின்றன: குடும்பத்தின் முன்னோடி படைப்பாளி தெய்வமான விரிஞ்சியின் சுலுகாவிலிருந்து (தண்ணீர் வைத்திருக்கும் ஒரு பாத்திரம் அல்லது மடிந்த பனை) உருவானது. தெய்வத்தின் ஆலோசனையின் பேரில், அவர் கன்னோசியின் இராஷ்டிரகூட இளவரசியை மணந்தார். திரிலோச்சனபாலனின் கல்வெட்டுகள் அவரது மூதாதையர்களான வத்சா, கீர்த்தி, கோகி மற்றும் பாரப்பாவைக் குறிப்பிடுகின்றன. வத்சா சோமநாதக் கடவுளுக்கு தங்கக் குடை கட்டியதாகவும், இலவச உணவுகாக சத்திரத்தை நிறுவியதாகவும் கூறுகிறது. இந்தக் கல்வெட்டுகளில் 'திரிலோச்சனபாலன் மகா-மண்டலேசுவரன்' என்று அழைக்கப்படுகிறார். 1050 பொ.ச. கல்வெட்டு அவர் ஏகல்லகரம் கிராமத்தை (நவீன எக்லகரே ) தாராதித்யன் என்ற பிராமணருக்கு நன்கொடையாக அளித்ததை பதிவு செய்கிறது.
சான்றுகள்
பகுப்பு:இந்திய அரச மரபுகள் பகுப்பு:குசராத் வரலாறு
அசோ-டை-கார்போனமைடு
அசோ-டை-கார்போனமைடு (Azodicarbonamide), அல்லது அசோ-பிசு-ஃபோர்மாமைடு (azobisformamide), என்னும் வேதிப்பொருளின் மூலக்கூறு வாய்பாடு C2H4O2N4. இது மஞ்சள் நிறத்தில் இருந்து செம்மஞ்சள் சிவப்பு நிறம் வரையான நிறங்களில் காணப்படும் மணமற்ற படிகப் பொடி. இது உணவுப்பொருள்களில் சேர்க்கும் சேர்ப்பியாகப்பபயன்படுகின்றது; இது இதன் ஐ.எண் (E number) E927.
உணவுச்சேர்ப்பி
உணவில் சேர்க்கப்படும் ஒரு உணவுச்சேர்ப்பியாக அசோ-டை-கார்போனமைடு பயன்படுகின்றது, குறிப்பாக மாவுப்பொருளை வெள்ளையாக்கும் பொருளாகவும் விரைந்து நொதித்துப் பொங்கும் (உப்பும்) பொருளாகவும் பயன்படுகின்றது. இது மாவில் உள்ள ஈரப்பதத்துடன் வினைப்பட்டு ஆக்சைடாக்கும் பொருளாக இயங்குகின்றது முக்கியமான வேதிவினையின் விளைபொருள் பை-யூரியா (biurea), இது சிறுநீருப்பாகிய யூரியாவில் பெறப்படும் பொருள் ; இப்பொருள் வெதுப்பக வேப்பில் (baking) சிதைவுறாமல் இருக்கின்றது. இரண்டாம்நிலை வினைகளின் விளைபொருள்களில் செமிகார்பாசைடும் (semicarbazide) எத்தில் கார்பாமேட்டும்(ethyl carbamate). அடங்கும். ஐக்கிய அமெரிக்காவிலும்கனடாவிலும் அசோ-டை-கார்போனமைடு 45 மில்லியனின் கூறுகள் (45 ppm) வரை சேர்க்கப்படலாம். ஆனால் ஆத்திரேலியாவிலும் ஐரோப்பாவிலும் உணவுச்சேர்ப்பியாகப் பயன்படுத்துவது தடைசெய்யப்பட்டுள்ளது
பிற பயன்கள்
அசோ-டை-கார்போனமைடின் முதன்மைப்பயன்பாடு நுரைபோன்ற வடிவம் கொண்டநெகிழிகளில் அப்படிப்பட்ட நுரைம வடிவ உருவாக்கிப்பொருளாகப்பயன்படுகின்றது. அசோ-டை-கார்போனமைடின் வெப்பவழி பகுப்பில் நைதரசன், கார்பன் -மோனோ-ஆக்சைடு, கார்பன் -டை-ஆக்சைடு, அமோனியா போன்ற வளிமங்கள் வெளிப்பட்டு வளிமக்குமிழிகளாக ஆகி நுரைம வடிவம் கொள்கின்றது.
அசோ-டை-கார்போனமைடு நெகிழிகள், செயற்கைத் தோல் போன்ற பொருள்கள் செய்யப் பயன்படுகின்றது. தூய அசோ-டை-கார்போனமைடு 200 °C வெப்பநிலையில் வினைப்படுகின்றது, ஆனால் நெகிழி, செயற்கைத்தோல் தொழிலகங்களில் மாற்றியமைக்கப்பட்ட அசோ-டை-கார்போனமைடு 170 °C வெப்பநிலையிலேயே வேதி வினைப்படுகின்றது.
வெளியிணைப்புகள்
பகுப்ப:உணவுச் சேர்ப்பிகள்
பகுப்பு:அசோ சேர்மங்கள் பகுப்பு:வேதிப்பொருள்கள் பகுப்பு:உணவுச் சேர்பொருட்கள்
டான்ஸ் ஜோடி டான்ஸ் ஜூனியர்ஸ்
டான்ஸ் ஜோடி டான்ஸ் ஜூனியர்ஸ் என்பது நவம்பர் 24, 2018 முதல் ஜீ தமிழ் தொலைக்காட்சியில் சனி மற்றும் ஞாயிற்றுக்கிழமை மாலை 6:30 மணிக்கு ஒளிபரப்பான சிறுவர்களுக்கான ஒரு நடன நிகழ்ச்சி ஆகும். இந்த நிகழ்ச்சியை தீபக் மற்றும் கமல் இணைத்து தொகுத்து வழங்க, சினேகா, சுதா சந்திரன், லைலா ஆகியோர் தலைவர்கள் ஆவார்.
மதுரை, திருச்சி, கோவை, சென்னை மற்றும் பெங்களூர் ஊரைச்சேர்ந்த 12 சிறுவர்கள் ஜோடியாக கலந்து கொண்டு அவர்களின் நடனத்திறமையை வெளிக்காட்டும் நிகழ்ச்சியாகும். இந்த பருவத்தில் தர்சன் மற்றும் நொபல் ஆகியோர் வெற்றியாளர் ஆவார்.
ஹசன் பைக்கர்
ஹசன் பைக்கர் (Hasan Piker) இணையத்தில் ஹசன்அபி (HasanAbi) என அறியப்படுகிறார். இவர் ஒரு அமெரிக்க டுவிட்ச் நேரடி ஒளிபரப்பாளர் மற்றும் இடதுசாரி அரசியல் விமர்சகர்.
பிறப்பு
ஹசன் டோகன் பைக்கர், இவர் நியூ பிரன்சுவிக் நகரில் துருக்கிய பெற்றோருக்கு பிறந்தார் மற்றும் துருக்கியின் இஸ்தான்புல்லில் வளர்ந்தார்.
வெளியிணைப்புகள்
பகுப்பு:வாழும் நபர்கள் பகுப்பு:வலைப்பதிவாளர்கள்
உள் மங்கோலியா
உள் மங்கோலியா (Inner Mongolia) 1947ஆம் ஆண்டு முதல் வடக்கு சீனாவில் அமைந்த தன்னாட்சி பெற்ற மாகாணமாகும். இதன் தலைநகரம் ஹோஹாட் நகரமாகும். உள் மங்கோலியா, வடக்கில் மங்கோலியாவை எல்லையாக கொண்டது. சீனாவின் பரப்பில் 12% விழுக்காட்டை உள் மங்கோலியா கொண்டுள்ளது. உள் மங்கோலியா, செங்கிஸ் கான் ஆட்சியில் இருந்த பகுதியாகும்.
உள் மங்கோலியா, சீனாவின் மூன்றாம் பெரிய மாகாணாமாகும். 2010ஆம் ஆண்டின் கணக்கெடுப்பின்படி, இதன் மக்கட்தொகை 24,706,321 ஆகும். மக்கள் தொகை அடிப்படையில், சீனாவில் 23வது இடத்தில் உள்ளது. உள் மங்கோலியாவின் அலுவல் மொழிகள், சீனம் மற்றும் மங்கோலிய மொழி ஆகும். மக்கள் பின்பற்றும் முக்கிய சமயம், திபெத்திய பௌத்தம் ஆகும்.
பண்டைய வரலாறு
மத்திய மற்றும் மேற்கு உள் மங்கோலியா கால்நடைகள் மேய்க்கும் நாடோடி மக்கள் வாழ்ந்த பகுதியாக சீனாவின் அரசுகளால் ஆளப்பட்டு வந்தது.
மிங் ஆட்சியாளர்கள் காலத்தில் உள் மங்கோலியா
1206இல் செங்கிஸ்கான் மங்கோலியாவின் அனைத்து பகுதிகளையும் ஒன்றினைத்து மங்கோலியப் பேரரசை உருவாக்கினார். 1271இல் செங்கிஸ்கானின் பேரன் குப்ளாய்கான் காலத்தில் தற்கால சீனாவின் உள் மங்கோலியாவில் மங்கோலியர்களை பெருமளவில் குடியமர்த்தினார். 1368இல் மிங் வம்சத்தினர் உள் மங்கோலியாவை கைப்பற்றி, மங்கோலியர்களின் அடுத்த தொடர் தாக்குதலுக்கு பயந்து, உள் மங்கோலியாவிற்கும், வெளி மங்கோலியாவிற்கிடையே சீனப் பெருஞ்சுவர் எழுப்பினார். 1449இல் வெளி மங்கோலியாவிலிருந்து வெள்ளமென திரண்டு உள் மங்கோலியாவில் கி பி 1635 வரை குடியேறினர். சீனாவின் வடக்கு யுவான் வம்ச ஆட்சியின் போது, உள் மங்கோலியா பகுதியானது, மங்கோலியர்களின் அரசியல், கலாசார மையமாகவும் மாறியது.
கியுங் காலத்தில் உள் மங்கோலியா
மஞ்சூரியாவிலும், அதன் அருகில் இருந்த மங்கோலிய பழங்குடிகள், உள் மங்கோலியர்களுடன் திருமண உறவு கொண்டு, அணி சேர்ந்து நூர்ஹசி தலைமையில் 1593இல் ஜிங் வம்சத்தை துவக்கி கிழக்கு மற்றும் வட கிழக்கு சீனாவை ஆண்டனர். 1635இல் மஞ்சூரியர்கள் உள் மங்கோலியாவை தங்கள் கட்டுக்குள் கொண்டுவந்தனர். பின்னர் மிங் சீனாவை 1644இல் கைப்பற்றி கியுங் வம்ச ஆட்சியை ஏற்படுத்தினர். கியுங் வம்ச ஆட்சியில்1636-1911 முடிய, மங்கோலியா மற்றும் உள் மங்கோலியா பகுதிகள் கியுங் அரச வம்ச ஆட்சியில் இருந்தது.
சீனக் குடியரசில் உள் மங்கோலியா
வெளி மங்கோலியா மட்டும் கியுங் அரச வம்ச ஆட்சியின் போது 1911இல் விடுதலை பெற்று தனி நாடானது. 1912இல் சீனக் குடியரசு அமைக்கப்பட்டப் பிறகு உள் மங்கோலியா சீனாவின் தன்னாட்சி பெற்ற மாகாணமாக விளங்கியது.
சீனக் குடியரசு உள் மங்கோலியாவை நிர்வாக வசதிக்க்காக ரெஹி, சாஹார், சுய்யுவான், ஹலுன்ப்யுர், தாவோசி மங்கோலியா என பெரும் பகுதிகளாக பிரித்தனர்.
மெங்ஜியாங் காலத்தில்
1931 மஞ்சூரியா, ஜப்பானின் கைப்பாவை அரசாக மாறிய போது, மஞ்சுகோ ஆட்சியாளர்கள் கட்டுப்பாட்டில் உள் மங்கோலியா 1933இல் இணைக்கப்பட்டது. 1945ஆம் ஆண்டில் இரண்டாம் உலகப்போர் முடியும் வரை உள் மங்கோலியா மஞ்சூரியாவின் பகுதியாக இருந்தது.
இரண்டாம் உலகப் போருக்குப் பின், ஆகஸ்டு 1945-இல் 15% மங்கோலியர்களைக் கொண்ட உள் மங்கோலியா, சீனக் குடியரசின் ஒரு மாகாணமாக அமைந்தது. மங்கோலியோ குழந்தைகள் பள்ளிக்கல்வியை மங்கோலிய மொழியில் அல்லாது சீனாவின் மாண்டரின் மொழியில் பயிற்றுவிக்கப்படுவதை எதிர்த்து, உள் மங்கோலிய மக்கள் தகங்ல் எதிர்ப்பை சீன கம்யூனிச அரசுக்கு தெரிவிக்கின்றனர்.
பொருளாதரம்
கால்நடைகள் மேய்த்தல், வேட்டையாடுதல், கோதுமை மற்றும் திராட்சை பயிரிடுதல்
மக்கள் பரம்பல்
ஹான் சீனர்களின் மக்கட்தொகை 83.6%, அடுத்து மங்கோலியர்களின் மக்கட்தொகை 17.11ஆக உள்ளது. மற்ற இனக் குழுக்கள், தௌர் மக்கள், இவாங்க் மக்கள், ஒரேகன் மக்கள், ஹூயு மக்கள் மற்றும் மஞ்சு மக்கள், கொரிய மக்கள் ஆவர்.
வெளி இணைப்புகள்
பகுப்பு:சீனாவின் மாகாணங்கள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:உள் மங்கோலியா
சுவாமி இராமதாசர்
தமிழவேள் சுவாமி இராமதாசர் (இயற்பெயர்:இராமலிங்கம், பிறப்பு ஓகஸ்ட் 7, 1916) மலேசியா வாழ் தமிழ்மக்களுக்கு ஆதரவு காட்டி, தமிழைப் போதித்த செந்தமிழ் வித்தகர். புலவர். இவர் ஒரு பேரறிஞராகக் கருதப்படுகிறார்.
வாழ்வு
இவர் தமிழகம், முகவை மாவட்டம், திருவரங்கம் அருகில் கொளுந்துறை கிராமத்தில் இறைதொண்டர் குடும்பத்தில் பிறந்தவர். பழனியாண்டி, பெருமாத்தாள் தம்பதிகளின் மகன்.
கல்வி
இவர் தனது இரண்டு வயதிலேயே இவரது பாட்டனார் சின்னழகரிடமிருந்து பள்ளிப் பிள்ளையார் சிந்தனை, சரசுவதி சிந்தனை, மூதுரை தெய்வத் தனிப்பாடல்கள், சிறுகதைகள் போன்றவற்றைக் கற்றவர். 1919 ஆம் ஆண்டில் கொளுந்த்துறை கிராமத்தில் போஃர்ட் பாடசாலையில் படிக்கத் தொடங்கியவர், போஃர்ட் பாடசாலை தொடர்ந்து இயங்காக காரணத்தால் மீண்டும் தனது பாட்டனாரிடமே வாய்மொழியாக கல்வியைத் தொடர்ந்தவர். இவர் தனது பத்தாவது வயதிலேயே மூதுரை, நல்வழி, நன்னெறி, இராஜகோபாலமாலை, அம்பிகைமாலை, நீதி நெறி விளக்கம், மாரியம்மன் தாலாட்டு, நாராயண சதகம், அறப்பளீச்சுர சதகம் போன்றவைகளைக் கற்றுத் தெளிந்திருந்தவர். போஃர்டு பாடசாலை மீண்டும் ஆரம்பமான போது இவர் மூன்றாம் வகுப்பில் சேர்ந்து, கல்வியைத் தொடர்ந்தவர்.
கற்ற வித்தைகள்
1930 இல் திருவரங்கம் பாடசாலையில் இளையான் குடியெடுத்த சேதுகுடி இராமசாமி வள்ளுவரிடமும், கருமுத்து வள்ளுவரிடமும் சோதிடக் கலையையும், பஞ்ச பட்சி வித்தையையும் கற்றுக் கொண்டவர்.
பெயர் மாற்றம்
இவர் 1937 ஆம் ஆண்டின் ஆரம்பத்தில் 'ரஜூலா' கப்பலில் பயணம் செய்து பினாங்கு சென்றார். பினாங்கில் இவருக்கு அறிமுகமானவர்கள், 'இராமதாசன்' எனும் பெயர் இவருக்கு பொருத்தமாகவும், அழகாகவும் இருப்பதாகச் சொல்லி அதையே இவருக்கு வைத்து விட்டனர். அன்று முதல் இவரது பெயர் இராமதாசர் என மாறியது.
வேலை
சுவாமி இராமதாசர் பெப்ரவரி 10, 1937 இல் கப்பல் துறையில் வேலை செய்யத் தொடங்கினார். பின்னர் தண்ணீர் மலைச்சாரலில் கல் ஆலையில் இருபது நாட்கள் வேல செய்தார். கருத்து வேறுபாடுகள் காரணமாக இரு வேலைகளிலிருந்தும் விலக்கப் பட்டார்.
பணிகள்
இவர் பினாங்கு மாநிலத்தில் 1939 ஆம் ஆண்டு தொடக்கம் செந்தமிழ்ப் பாடசாலையையும், செந்தமிழ்க் கலாநிலையத்தையும் தொடங்கி இலக்கண இலக்கிய வகுப்புகளை நடாத்தி வந்தவர். 1943 ஆம் ஆண்டில் பினாங்கு கம்போங் ஜாவா பாரு இராச மாரியம்மன் கோயிலை விரிவுபடுத்திச் செப்பனிட்டு பெரிய சிறிய மாணவர்களுக்குக் கல்வி புகட்டியவர். இளந் தமிழ்ப்பாடசாலை, கலா நிலையம் என்ற இரண்டு பிரிவுகளை ஏற்படுத்தி இலக்கிய, இலக்கணப் பாடங்களைக் கற்பித்தவர்.
சமுதாயச் சேவை
இவர் தமிழ்ச் சமூக நலன்களுக்காகப் பல்வேறு துறைகளிலும் தொண்டு புரிந்தவர்.
உசாத்துணை
பகுப்பு:1916 பிறப்புகள் பகுப்பு:ஆசிய மாதக் கட்டுரைகள் நவம்பர் 2015
பன்னாட்டு மலை அருங்காட்சியகம்
பன்னாட்டு மலை அருங்காட்சியகம் (International Mountain Museum) நேபாள நாட்டின்  பொகாரா நகரத்தில்  அமைந்துள்ளது.
விளக்கம்
பன்னாட்டு மலை அருங்காட்சியகத்திற்கு ஒவ்வோர் ஆண்டும் இலட்சத்திற்கும் மேற்பட்ட உள்நாட்டு மற்றும் வெளிநாட்டு சுற்றுலாப் பயணிகள் வருகை தருகின்றனர். உலகெங்கிலும் உள்ள மலை மற்றும் மலையேறுதல் தொடர்பான கடந்த கால மற்றும் தற்போதைய முன்னேற்றங்கள்  பதிவுசெய்யப்பட்டு இங்கு  ஆவணப்படுத்துகிறது மற்றும் காட்சிப்படுத்துகிறது. அருங்காட்சியகத்தில் மூன்று முக்கிய கண்காட்சி அரங்குகள் உள்ளன: இமயமலை அரங்கு, புகழ் அரங்கு, உலக மலைகள் அரங்கு  என்பவை அம்மூன்று அரங்குகளாகும். அருங்காட்சியகத்தின் உள்ளே, நேபாள மக்களின் பாரம்பரிய கலாச்சாரம் மற்றும் மதிப்புகளை பிரதிபலிக்கும் முயற்சியாக, புகழ்பெற்ற சிகரங்கள், புகழ்பெற்ற மலையேறுபவர்களின் விளக்கங்கள், மலைவாழ் மக்களின் கலாச்சாரம் மற்றும் வாழ்க்கை முறை, புவியியல் உள்ளிட்ட தாவரங்கள் மற்றும் விலங்கினங்கள் பற்றிய கண்காட்சிகள் உள்ளன.
மேற்கோள்கள்
பகுப்பு:Coordinates on Wikidata பகுப்பு:நேபாளம் பகுப்பு:நேபாளத்தில் சுற்றுலாத்துறை
மைசூர் அரசின் பொருளாதாரம்
மைசூர் இராச்சியம் (Economy of the Kingdom of Mysore) என்பது தென்னிந்தியாவில் 1399 இல் மைசூர் பகுதியில் உடையார் அரச குலத்தின் மன்னர் யதுராய உடையார் என்பவரால் அமைக்கப்பட்ட அரசாகும். விஜயநகரப் பேரரசின் கீழ் சிற்றரசாக 1565 வரை, விஜயநகரப் பேரரசின் வீழ்ச்சி வரை ஆளப்பட்டு வந்தது. பின்னர் பல சிற்றரசுகள் தென்னிந்தியாவில் விடுதலை பெற்ற காலத்தில் மைசூரும் விடுதலை பெற்றது. நரசராச உடையார் மற்றும் சிக்க தேவராச உடையார் ஆகிய அரசர்களின் கீழ் தற்போதைய தெற்கு கர்நாடகா மாநிலத்தின் பல பகுதிகள் மைசூர் பேரரசின் கீழ் கொண்டு வரப்பட்டு இப்பகுதியில் ஒரு பலமான தன்னாட்சி அரசு 1761 வரை ஆண்டது. மைசூர் அரசைக் கைப்பற்றிய ஐதர் அலியும், அவரது மகன் திப்பு சுல்தானும் மைசூர் அரசை 1761 முதல் 1799 முடிய ஆண்டனர். ஆங்கிலேயர்களின் உதவியுடன் மீண்டும் உடையார் வம்சத்தினர் மைசூர் அரசை 1799 முதல் 1881 முடிய தன்னாட்சியுடன் ஆண்டனர். 1881ஆம் ஆண்டு முதல் மைசூர் அரசு பிரித்தானிய இந்தியாவிற்கு கப்பம் கட்டும் சுதேச சமஸ்தானங்களில் ஒன்றாக விளங்கியது. இந்தியப் பிரிவினைக்குப் பின்னர் மைசூர் அரசு அரசியல் ஒருங்கிணைப்புத் திட்டப்படி, 1950ஆம் ஆண்டில் இந்திய அரசில் இணைக்கப்பட்டது.
மைசூரின் பொருளாதார சக்தியின் உச்சம் 18 ஆம் நூற்றாண்டின் பிற்பகுதியில் முகலாயருக்கு பிந்தைய காலத்தில் ஐதர் அலி மற்றும் திப்பு சுல்தானின் கீழ் இருந்தது. மைசூரின் செல்வத்தையும் வருவாயையும் அதிகரிக்கும் நோக்கில் அவர்கள் பொருளாதார வளர்ச்சியின் லட்சிய வேலைத்திட்டத்தை மேற்கொண்டனர். அவர்களின் ஆட்சியின் கீழ், மைசூர் விவசாயம் மற்றும் நெசவு உற்பத்தியுடன் வங்காள சுபாவை இந்தியாவின் மேலாதிக்க பொருளாதார சக்தியாக முந்தியது.
அப்துல் வாகித்
அப்துல் வாகித் ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1962 ஆம் ஆண்டு வேலூர் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.
மைசூர் அரசின் பொருளாதாரம்
திப்பு சுல்தானின் கீழ், மைசூர் 18 ஆம் நூற்றாண்டின் பிற்பகுதியில் இந்தியாவின் மிக உயர்ந்த உண்மையான ஊதியங்கள் மற்றும் வாழ்க்கைத் தரங்களைக் கொண்டிருந்தது. மேலும் இது ஐரோப்பாவில் மிக உயர்ந்த வாழ்க்கைத் தரங்களைக் கொண்டிருந்த பிரிட்டனுடன் ஒப்பிடத்தக்கது. மைசூரின் சராசரி தனிநபர் வருமானம் வாழ்வாதார அளவை விட ஐந்து மடங்கு அதிகமாகும்.
அப்துல் வாகித்
பிறப்பு
15 ஜூலை 1910 ஆம் ஆண்டு வேலூர் மாவட்டம் ஆம்பூரில் அப்துல் ரஹீம் சாஹிப் என்பவருக்கு மகனாக பிறந்தார்.
மைசூர் அரசின் பொருளாதாரம்
ஆரம்பகால வரலாறு
இராச்சியத்தின் பொருளாதாரம் விவசாயத்தை அடிப்படையாகக் கொண்டது. ஏனெனில் அதன் பெரும்பான்மையான மக்கள் கிராமவாசிகள். நிலத்தின் உரிமையானது ஒரு கௌரவமாகக் கருதப்பட்டது. அனைத்து வர்த்தகங்களிலிருந்தும் மக்கள் நேரடியாக சாகுபடியில் ஈடுபட்டிருந்தாலும் இல்லாவிட்டாலும் ஒரு பகுதியை சொந்தமாக வைத்திருப்பதை நோக்கமாகக் கொண்டிருந்தனர். வேளாண் மக்கள் நில உரிமையாளர்களாக இருந்தனர் ( வொக்கலிகர், ஜமீந்தார், எக்கடே ) பெரிய மற்றும் சிறியவர்கள், நிலமில்லாத பல தொழிலாளர்களை வேலைக்கு அமர்த்துவதன் மூலம் நிலத்தை பயன்படுத்தினர். பணிகளுக்கான ஊதியம் பொதுவாக தானியங்களாக வழங்கப்பட்டன. சிறு விவசாயிகள் கூட தேவை ஏற்பட்டால் தொழிலாளர்களாக வேலைக்குச் செல்லத் தயாராக இருந்தனர். இந்த நிலமற்ற தொழிலாளர்கள் கிடைத்ததன் காரணமாகவே அரண்மனைகள், கோயில்கள், மசூதிகள், அணைக்கட்டுகள் மற்றும் குளங்கள் போன்ற முக்கிய திட்டங்களை மன்னர்களும் நில உரிமையாளர்களும் நிறைவேற்ற முடிந்தது. நிலம் ஏராளமாக இருந்ததாலும், மக்கள் தொகை ஒப்பீட்டளவில் குறைவாக இருந்ததாலும், நில உரிமையில் எந்த வாடகையும் வசூலிக்கப்படவில்லை. அதற்கு பதிலாக, நில உரிமையாளர்கள் சாகுபடிக்கு வரி செலுத்தினர். இது, பொதுவாக அறுவடை செய்யப்பட்ட அனைத்து பொருட்களிலும் ஒரு பாதி வரை இருக்கும்.
அப்துல் வாகித்
மேற்கோள்கள்
பகுப்பு:தமிழக அரசியல்வாதிகள் பகுப்பு:3வது மக்களவை உறுப்பினர்கள் பகுப்பு:வேலூர் மாவட்ட மக்கள் பகுப்பு:இந்திய முஸ்லிம்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:1910 பிறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தமிழகத் தொழிலதிபர்கள்
மைசூர் அரசின் பொருளாதாரம்
திப்பு சுல்தான்
நில உரிமையாளர்களுக்கும் அவரது தொழிலாளர்களுக்கும் இடையே ஒரு பிணைப்பு இருந்தது. அவர்கள் பணியாள் அல்லது படியாள் என்று அழைக்கப்பட்டனர். இந்த அமைப்பில், ஒரு நிலத்தில் வேலை இல்லாத போது, தொழிலாளர்கள் வேறொரு இடத்தில் வேலை தேடுவதற்கு அனுமதிக்கப்பட்டனர். ஆனால் நில உரிமையாளரால் தேவைப்படும் போதெல்லாம் திரும்பி வர வேண்டிய கட்டாயத்தில் இருந்தனர். இது பரஸ்பர நன்மையைக் கொண்டிருந்தது. இது நிலமற்றவர்களுக்கு வழக்கமான வேலைவாய்ப்பை உறுதிசெய்தது. மேலும் அவர்களின் பட்டினியைத் தடுத்தது. எவ்வாறாயினும், உழைப்பு தேவைப்படும் காலங்களில் நில உரிமையாளர்கள் தொழிலாளர் விகிதங்களை அதிகரிக்க தேவையில்லை. அதற்கு பதிலாக, திருமணங்கள் மற்றும் பிற குடும்ப விழாக்கள் போன்ற தேவைப்படும் காலங்களில் அவர்கள் தொழிலாளருக்கு கடன்களையும் பரிசுகளையும் நியாயமாக வழங்கினர். இந்த கடன்கள் தொழிலாளிக்கு கடனுக்கான வட்டி வசூலிக்கப்படாத நில உரிமையாளருக்கு கட்டுப்படுகின்றன. அதற்கு பதிலாக, நில உரிமையாளருடனான தனது பிணைப்பிலிருந்து நிரந்தரமாக தன்னை விடுவித்துக் கொள்ளவும், வேறொரு இடத்தில் வேலை தேடவும் விரும்பினால் மட்டுமே தொழிலாளி அசல் தொகையை திருப்பித் தர வேண்டும்.
பட்டுத் தொழில்
மைசூர் பட்டுத் தொழில் முதலில் திப்பு சுல்தானின் ஆட்சியில் தொடங்கப்பட்டது. பின்னர் இது உலகளாவிய மந்தநிலையால் பாதிக்கப்பட்டது. மேலும், இறக்குமதி செய்யப்பட்ட பட்டு மற்றும் ரேயானில் இருந்து போட்டியும் எழுந்த்து. 20 ஆம் நூற்றாண்டின் இரண்டாம் பாதியில், மீண்டும் இது புத்துயிர் பெற்றது. மைசூர் மாநிலம் இந்தியாவின் சிறந்த பட்டு உற்பத்தியாளராக ஆனது.
பிரிட்டிசார் ஆட்சி
வரி செலுத்தும் முறை ஆங்கிலேயரின் கீழ் ரொக்கமாக மாற்றப்பட்டது. இராணுவம், காவல் மற்றும் பிற குடிமை மற்றும் பொது நிறுவனங்களின் பராமரிப்புக்காக அவை பயன்படுத்தப்பட்டன. வரியின் ஒரு பகுதி இங்கிலாந்துக்கு மாற்றப்பட்டு "இந்திய அஞ்சலி" என்று அழைக்கப்பட்டது. தங்களது பாரம்பரிய வருவாய் முறை இழப்பு மற்றும் அவர்கள் சந்தித்த பிரச்சினைகள் குறித்து அதிருப்தி அடைந்த விவசாயிகள், தென்னிந்தியாவின் பல பகுதிகளில் கிளர்ச்சியில் எழுந்தனர். பல்வேறு பகுதிகளில் வாழ்க்கை நிலைமைகளில் வேறுபாடுகள் இருந்தபோதிலும், தீபகற்பத்தின் சில பகுதிகளில் உள்ள சிக்கல்களைத் தீர்க்க அணைகட்டுகளும், குளங்களின் கட்டுமானமும் உதவியது.
1800 க்குப் பிறகு, கார்ன்வாலிசு நில சீர்திருத்தங்கள் நடைமுறைக்கு வந்தன. ரீட், மன்ரோ, கிரகாம் மற்றும் தாக்கரே ஆகியோர் பொதுமக்களின் பொருளாதார நிலைமைகளை மேம்படுத்திய சில நிர்வாகிகள் ஆவர். இருப்பினும், பிரிட்டிசு ஆட்சியின் போது உள்ளூர்நெசவுத் தொழில் பாதிக்கப்பட்டது. ஏனெனில் மான்செஸ்டர், லிவர்பூல் மற்றும் இசுக்காட்லாந்தின் உற்பத்தி ஆலைகள் பாரம்பரிய கைகளால் நெய்யப்பட்ட தொழிலுக்கு ஒரு போட்டியாக இருந்தன. குறிப்பாக நூற்பு மற்றும் நெசவு. இயந்திரங்களால் உற்பத்தி செய்ய முடியாத மிகச் சிறந்த துணியை உற்பத்தி செய்த நெசவாளர்கள் மட்டுமே மாறிவரும் பொருளாதாரத்தில் இருந்து தப்பினர். இங்கே கூட, ஆங்கில ஆடைகளுக்குத் தழுவிய மக்களின் ஆடை பழக்கத்தில் ஏற்பட்ட மாற்றம் மோசமான தாக்கத்தை ஏற்படுத்தியது. கரடுமுரடான துணி தேவைப்படும் விவசாய மற்றும் கிராமப்புற மக்கள் மட்டுமே குறைந்த தரம் வாய்ந்த வீட்டுத் தொழிலைத் தக்கவைத்துக் கொண்டனர். மேலும், பிரிட்டிசு பொருளாதாரக் கொள்கைகள் புதிதாகக் காணப்படும் நடுத்தர வர்க்கத்தை உள்ளடக்கிய ஒரு வர்க்க கட்டமைப்பை உருவாக்கியது. இந்த வகுப்பு நான்கு தொழில் குழுக்களைக் கொண்டிருந்தது; முகவர்கள், தரகர்கள், கடைக்காரர்கள் அடங்கிய வர்த்தக மற்றும் வணிக வர்க்கம்; ஜமீந்தார் அமைப்பு மற்றும் ஜன்மி நிலத்தின் கீழ் உருவாக்கப்பட்ட நில உரிமையாளர்கள்; பணம் கொடுப்பவர்கள்; மற்றும் வெள்ளைச் சட்டை வழக்கறிஞர்கள், ஆசிரியர்கள், அரசு ஊழியர்கள், மருத்துவர்கள், பத்திரிகையாளர்கள் மற்றும் வங்கியாளர்கள். இருப்பினும், மிகவும் நெகிழ்வான சாதி வரிசைமுறை காரணமாக, இந்த நடுத்தர வர்க்கம் வெவ்வேறு சாதிகளைச் சேர்ந்த மக்களின் பலவகைப்பட்ட கலவையைக் கொண்டிருந்தது.
19 ஆம் நூற்றாண்டு "பின்தங்கிய வர்க்க இயக்கம்" என்று அழைக்கப்படுவதைக் கொண்டுவந்தது. இது பணக்காரர்களில் சிலரால் வேலைவாய்ப்பில் (கல்வி மற்றும் அரசுத் துறைகளில்) மேலாதிக்கத்தின் நேரடி விளைவாகவும், இங்கிலாந்தில் தொழில்துறை புரட்சி காரணமாக தென்னிந்தியா முழுவதும் வேலை இழப்புக்குமான நேரடி விளைவாகும். இந்த இயக்கம் முதலில் லிங்காயத்துகளால் அறிவிக்கப்பட்டது, அதைத் தொடர்ந்து வொக்கலிகாக்கள் மற்றும் குரும்பர்களும் இதில் ஈடுபட்டனர். இங்கிலாந்தில் பொருளாதாரப் புரட்சி மற்றும் ஆங்கிலேயர்களின் கட்டணக் கொள்கைகள் இந்தியாவில், குறிப்பாக நெசவுத் துறையில் பாரிய அளவிலான பணமதிப்பிழப்பு நடவடிக்கையை ஏற்படுத்தின. எடுத்துக்காட்டாக, பெங்களூரு 1800 க்கு முன்னர் செழிப்பான நெசவுத் தொழிலைக் கொண்டிருந்ததாக அறியப்பட்டது. மேலும் கன்னி பை நெசவு வணிகம் கோனிகா மக்களின் ஏகபோகமாக இருந்தது, இது பிரிட்டிசு இப்பிரதேசத்தை ஆளத் தொடங்கியபோது கணிசமாக மாறியது. பொட்டாசியம் நைட்ரேட் என்ற வேதியியல் மாற்றீட்டை இறக்குமதி செய்தது உப்பார் சமூகத்தை பாதித்தது. மண்ணெண்ணெய் இறக்குமதி எண்ணெய்களை வழங்கிய கனிகா சமூகத்தை பாதித்தது. வெளிநாட்டு பற்சிப்பி மற்றும் பட்டாசு தொழில்கள் பூர்வீக மட்பாண்ட வியாபாரத்தை பாதித்தன. ஆலைகள் மூலம் தயாரித்த போர்வைகள் கம்பளிக்கு மாற்றின. இந்த பொருளாதார வீழ்ச்சி 1883 இல் தார்வாட்டில் லிங்காயத் வித்யவர்தகர சங்கம், 1906 இல் பெங்களூரில் வொக்கலிகர சங்கம் மற்றும் 1917 இல் மைசூரில் பிரஜா மித்ரா மண்டலி போன்ற சமூக அடிப்படையிலான சமூக நல அமைப்புகளை உருவாக்க வழிவகுத்தது. இந்த அமைப்புகளின் குறிக்கோள் சமூகத்தில் உள்ளவர்களுக்கு ஒரு புதிய பொருளாதார சூழ்நிலையை சிறப்பாக சமாளிக்க உதவுவதாகும். கல்வி மற்றும் தங்குமிடம் தேடும் மாணவர்களுக்கு உதவ சமூக அடிப்படையிலான இளைஞர் விடுதிகள் முளைத்தன.
குறிப்புகள்
பகுப்பு:மைசூர் பேரரசு
கூஸ்பம்ப்ஸ் (திரைப்படம்)
கூஸ்பம்ப்ஸ் (Goosebumps) என்பது 2015 ஆம் ஆண்டு ஆங்கிலத்தில் வெளியான 3 டி வகை திரைப்படமாகும். நகைச்சுவையும், திகிலும் நிறைந்த கணினி அனிமேசன் மூலம் மெருகூட்டப்பட்ட ஒரு கற்பனைக் கதாபாத்திரங்களைக் கொண்ட படம் ஆகும். இத்திரைப்படத்தின் தழுவல் சிறுவர்கள் அதிகமாக படிக்கும் கூஸ்பம்ப்ஸ் என்ற புத்தகத்திலிருந்து எடுக்கப்பட்டுள்ளது.
கதை
ஜாக் கூப்பர் என்னும் சிறுவன் குடும்பச்சூழலின் காரணமாக அவனின் விருப்பமில்லாமல் பெரிய நகரத்தை விட்டு சிறிய நகரத்தில் வாழும் சூழல் ஏற்படுகிறது. அப்போது அவன் வீட்டிற்கு அருகில் வசிக்கும் ஹன்னா என்ற சிறுமி அவனுக்கு தோழியாகிறார். அப்போது ஹன்னாவின் அப்பா ஆர். எல். ஸ்டைன் எழுதிய கூஸ்பம்ப்ஸ் என்ற புத்தகத்தின் கதாபாத்திரங்களை வெளியிடுகிறார்.
மேற்கோள்கள்
பகுப்பு:2015 திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:பழிவாங்குதல் குறித்தான திரைப்படங்கள்
விசுனெவைட்டு
விசுனெவைட்டு (Vishnevite) என்பது (Na, Ca, K)6(Si, Al)12O24[(SO4),(CO3), Cl2]2-4•nH2O. என்ற வேதி வாய்ப்பாட்டால் விவரிக்கப்படும் கங்கிரினைட்டு குழு கனிமமாகும். இக்கனிமத்தை சல்பேட்டிக் கங்கிரினைட்டு என்ற பெயராலும் அழைக்கலாம். இக்கனிமம் அறுகோணப் படிகங்களால் ஆனது ஆகும்.
புற இணைப்புகள்
பகுப்பு:சிலிக்கேட்டு கனிமங்கள் பகுப்பு:அறுகோணவமைப்புக் கனிமங்கள் பகுப்பு:கங்கிரினைட்டு குழு கனிமங்கள்
இலதா (பிராந்தியம்)
இடமும் அளவும்
7-ஆம் நூற்றாண்டுக்கு முன் இயற்றப்பட்ட 'சக்தி-சங்கம்-தந்திரம்' என்ற ஒரு சாக்த சம்பிரதாய உரையில் இலதா அவந்தியின் மேற்கிலும் விதர்பாவின் வடமேற்கிலும் அமைந்திருந்ததாகக் கூறுகிறது.
வரலாற்று அறிஞர் தேஜ் ராம் சர்மாவின் கூற்றுப்படி, இலதாவின் வடக்கு எல்லை மாகி ஆற்றால் அல்லது சில சமயங்களில் நருமதைய் ஆற்றால் உருவாக்கப்பட்டது. தெற்கில், இலதா பூர்ணா ஆறு வரையிலும், சில சமயங்களில் தமன் வரையிலும் பரவியது. அதில் சூரத்து, பரூச், கேடா, வடோதரா ஆகிய பகுதிகளும் அடங்கும்.
ஜார்ஜ் புலரின் கூற்றுப்படி, இலதா மாகி ஆற்றுக்கும் கிம் ஆற்றுக்கும் இடைப்பட்ட பகுதியாக இருந்தது. அதன் முக்கிய நகரம் பரூச் ஆகும்.
வரலாற்றுக் குறிப்புகள்
பண்டைய புராணங்களிலோ சமசுகிருத இதிகாசங்களிலோ இலதா மண்டலம் பற்ரியக் குறிப்புகள் காணப்படவில்லை. 2-ஆம் நூற்றாண்டின் கிரேக்க-எகிப்திய எழுத்தாளரான தொலெமியின் எழுத்துக்களில் இருந்து இப்பகுதியின் ஆரம்பக் குறிப்பு வந்திருக்கலாம். அவர் குறிப்பிடும் லாரிக் எனற பகுதி, ஹெச்.டி. சங்கலியா மற்றும் டி.சி. சிர்கார் உட்பட பல அறிஞர்களால் இலதாவுடன் அடையாளம் காண்கின்றனர். கிரேக்கப் பெயரான லதாவின் பிராகிருத வடிவமான லார்-தேசா ("லார் நாடு") என்பதிலிருந்து இது பெறப்பட்டிருக்கலாம். மோஃபிஸ் ஆற்றின் படுகையும் (மாகியுடன் அடையாளம் காணப்பட்டது), பேரிகாசா ( பரூச் ) லாரிகேவில் அமைந்திருந்ததாக தொலமி குறிப்பிடுகிறார். வத்சயயனா தனது மூன்றாம் நூற்றாண்டின் காமசூத்திரத்தில் இதை 'லதா' என்று அழைக்கிறார். இது மால்வாவின் மேற்கில் அமைந்துள்ளதாக விவரிக்கிறார். மேலும், அதன் மக்களின் பல பழக்கவழக்கங்களின் கணக்கைக் கொடுக்கிறது.
குப்தர் கால பதிவுகளில், இலதா ஒரு மண்டலமாக அல்லது மாவட்டமாக குறிப்பிடப்படுகிறது. இலதா மண்டலம் 8 ஆம் நூற்றாண்டு வரை நன்கு அறியப்பட்டிருந்தது.சில ஆரம்பகால கூர்ஜர-பிரதிகாரர்கள் மற்றும் இராஷ்டிரகூட பதிவுகளில் குறிப்பிடப்பட்டுள்ள இலதேசுவர நாடு லதாவாக இருக்கலாம். 10 மற்றும் 11 ஆம் நூற்றாண்டுகளில் இலதா சாளுக்கியர்கள் இப்பகுதியை ஆண்டனர்.
உசாத்துணை
பகுப்பு:குசராத் வரலாறு
மீண்டும் ஒரு காதல் கதை (1985 திரைப்படம்)
மீண்டும் ஒரு காதல் கதை 1985 (Meendum Oru Kathal Kathai) நடிகை ராதிகாவால் தயாரிக்கப்பட்டு அறிமுக இயக்குனரான பிரதாப் போத்தன் இயக்கத்தில் வெளிவந்த ஒரு காதல் திரைப்படமாகும். இப்படத்தில் இருவருமே முக்கிய கதாபாத்திரங்கள் ஏற்று நடித்துள்ளனர். இப்படம் மனநிலை சரியில்லாத இருவரின் உறவைப் பற்றியதாகும். இப்படத்தின் திரைக்கதை பிரதாப் கே போத்தன் மற்றும் சோமசுந்தரேசுவரர் ஆகிய இருவருமே இணைந்து எழுதப்பட்டதாகும். இப்படத்தின் பாடல்கள் அனைத்தும் இளையராஜாவால் இசைக்கப்பட்டது. படத்தின் ஒளிப்பதிவை பி. சி. ஸ்ரீராம் மேற்கொண்டுள்ளார். பி. லெனின் படத்தொகுப்பைக் கவனித்துக் கொண்டார். 1985 பெப்ரவரி 15 இல் வெளிவந்த இத்திரைப்படம் 32வது தேசியத் திரைப்பட விழாவில் அறிமுக இயக்குநருக்கான விருதினை பெற்றது.
கதைச் சுருக்கம்
வியாபாரத்தில் தீவிர ஈடுபாட்டிலுள்ள பத்ரிநாத் (தட்சிணாமூர்த்தி) என்ற பெரிய பணக்காரரின் மகள் சரசு (ராதிகா). இவள் ஒரு மனநிலை சரியில்லாதவள். சரசுவை வீட்டில் வைத்துக் கொள்ள பத்ரிநாத்தால் இயலவில்லை. எனவே சாருஹாசன் நடத்தி வரும் ஒரு கிருத்துவ காப்பகத்தில் ஜூஜூ தாத்தாவின் (ரான்னி பட்டேல்) பாதுகாப்பில் விட்டு விட்டு செல்கிறார். சரசு அங்கே அனாதையான கணபதி என்கிற குப்பியை (பிரதாப் கே.போத்தனை) சந்திக்கிறாள். இருவரும் ஒருவருக்கொருவர் பிரிக்க முடியாத வண்ணம் அன்பாய் இருந்தனர். சில நாட்களுக்கு பிறகு தனது மகனின் திருமணத்திற்காக சரசுவை அழைத்துச் செல்ல பத்ரிநாத் தனது மனைவியுடன் காப்பகம் வருகிறார். சரசு வெகுளித்தனத்துடன் குப்பியையும் தன்னுடன் அழைத்துச் செல்ல விரும்புகிறாள். குப்பி சாருஹாசனின் வற்புறுத்தலுக்கிணங்க மிகுந்த தயக்கத்துடன் அவளுடன் செல்கிறான்.
திருமணத்தில் குப்பியும் சரசுவும் மணமக்களைப் போலவே வலம் வந்து அவர்களுக்கிடையே ஏதோ உறவிருப்பதை வெளிப்படுத்துகின்றனர். சரசு குப்பியை தனக்கு திருமணம் செய்துவைக்க தனது பெற்றோரிடம் வலியுறுத்துகிறாள். எதிர்பாரா திருப்பமாக பத்ரிநாத்தின் உறவினர்கள் திருமணத்தை நடத்திட ஆலோசனைத் தருகின்றனர். அவரும் இதையேற்று இருவரின் திருமணத்தை நடத்தி வைக்கிறார்.
குப்பியையும் சரசுவையும் கோரகொண்டா என்ற மலைப்பாங்கான கிராமத்திற்கு ஜூஜூ தாத்தாவின் பாதுகாப்பில் அனுப்பி வைக்கிறார். கோரகொண்டா வித்தியாசமான மக்கள் வசித்து வரும் ஒரு அசாதாரண கிராமமாகும். அங்கே நைலக்ஸ் நளினி என்பவர் கிராமத் தலைவன் மற்றும் சிலருடன் சேர்ந்து சில சட்டவிரோத நடவடிக்கைகளில் ஈடுபட்டு வருகிறார்கள்.